**Cântec pentru Alexandra**

*Lucia Eniu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pansea gânditoare

Cu fruntea albastră,

Ivită sublim

Din a timpului glastră,

Pe-altarul de aur

Al toamnei, fructat,

Dansândă,-n Balanţă,

Sub cerul ingrat,

Pansea cântătoare

Cu suflet giocond,

Cu stele-n privire

Şi gând pudibond,

Eclectică, pură,

Cu nur delicat,

Dansândă,-n Balanţă,

Sub cerul distrat,

Pansea unduindă

Prin colbul lumesc,

Sorbind infinitul

Şi-absintul zeiesc,

Cu aripi născânde

Din voal argintat,

Dansândă,-n Balanţă,

Sub cerul mirat.